'ซีไอเอ็มบี'ขยับรุกไพรเวทแบงก์
ซีไอเอ็มบี ไทย เพิ่มเสาหลักไพรเวทแบงก์ทำรายได้ ตั้งเป้าแย่งแชร์ได้ 1-2
9 พ.ค. 2561

ซีไอเอ็มบี ไทย เพิ่มเสาหลักไพรเวทแบงก์ทำรายได้ ตั้งเป้าแย่งแชร์ได้ 1-2%นายจิตติวัฒน์ กันธมาลา ผู้ช่วยกรรมการผู้จัดการใหญ่ ธนบดีธนกิจ ธนาคารซีไอเอ็มบี ไทย เปิดเผยว่า ธนาคารหันมาให้ความสำคัญกับการหารายได้ในธุรกิจไพรเวทแบงก์ เป็น 1 ใน 4 เสาหลักของการสร้างรายได้ คือ สินเชื่อรายใหญ่ สินเชื่อรายย่อย สินเชื่อเอสเอ็มอี และไพรเวทแบงก์ ตั้งเป้าเป็นตัวเลือกอันดับต้นของลูกค้าไพรเวทแบงก์ในไทยที่ลูกค้าเลือกใช้บริการทั้งนี้ ลูกค้าระดับไพรเวทแบงก์กิ้งในประเทศไทย ที่มีสินทรัพย์ภายใต้การบริหาร (เอยูเอ็ม) 30 ล้านบาทขึ้นไป มีประมาณ 1.2 แสนคน เอยูเอ็มรวม 19 ล้านล้านบาท หากคัดเฉพาะ 100 ล้านบาทขึ้นไป มีประมาณ 3 หมื่นคน โดยธนาคารซีไอเอ็มบี ไทย ตั้งเป้ามีส่วนแบ่งตลาดลูกค้าไพรเวทแบงก์ 1-2% ภายใน 3 ปี และต้องการมีส่วนแบ่งสร้างรายได้ให้ธนาคารในระดับพันล้านบาทสำหรับสายงานธนบดีธนกิจเพิ่งตั้งขึ้นเมื่อปลายปี 2560 เริ่มคัดลูกค้าเวลธ์แมเนจเมนต์ของธนาคารมา 10% หรือจำนวน 500-1,000 คน มีเอยูเอ็ม 2 หมื่นล้านบาท